Document ID: 32013D0368

DEĊIŻJONI TAL-KUNSILL 2013/368/PESK
tad-9 ta’ Lulju 2013
li temenda d-Deċiżjoni 2012/392/PESK dwar il-Missjoni tal-PSDK tal-Unjoni Ewropea fin-Niġer (EUCAP Sahel Niger)
IL-KUNSILL TAL-UNJONI EWROPEA,
Wara li kkunsidra t-Trattat dwar l-Unjoni Ewropea, u b’mod partikolari l-Artikolu 28, l-Artikolu 42(4) u l-Artikolu 43(2) tiegħu,
Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
Billi:
(1)
Fis-16 ta' Lulju 2012, il-Kunsill adotta d-Deċiżjoni 2012/392/PESK (1) li tiskadi fil-15 ta' Lulju 2014.
(2)
L-ammont attwali ta’ referenza finanzjarja jkopri l-perijodu sal-15 ta' Lulju 2013.
(3)
Id-Deċiżjoni 2012/392/PESK għandha għalhekk tiġi emendata biex tinkludi ammont ta' referenza finanzjarja intenzjonat biex ikopri l-perijodu sal-15 ta' Ottubru 2013.
(4)
Il-missjoni ser titmexxa fil-kuntest ta' sitwazzjoni li tista' tiddeterjora u li tista' xxekkel il-kisba tal-objettivi tal-azzjoni esterna tal-Unjoni kif imniżżel fl-Artikolu 21 tat-Trattat,
ADOTTA DIN ID-DEĊIŻJONI:
Artikolu 1
Fl-Artikolu 13 tad-Deċiżjoni 2012/392/PESK, il-paragrafu 1 hu sostitwit b'dan li ġej:
‧L-ammont ta' referenza finanzjarja maħsub sabiex ikopri n-nefqa relatata ma’ EUCAP Sahel Niger għall-ewwel 15-il xahar wara d-dħul fis-seħħ ta’ din id-Deċiżjoni għandu jkun EUR 8 700 000. L-ammont ta' referenza finanzjarja għall-perijodu sussegwenti għandu jiġi deċiż mill-Kunsill‧.
Artikolu 2
Din id-Deċiżjoni għandha tidħol fis-seħħ fid-data tal-adozzjoni tagħha.
Magħmul fi Brussell, id-9 ta’ Lulju 2013.

Labels: 10
2
18
15